E E L N Õ U

NARVA LINNAVALITSUS

K O R R A L D U S

Narva



                    
 
                  
      . 11. 2007.a  nr _____ - k

Narvas Puškini tn 33 hoones asuvate soklikorruse ruumi 

tasuta kasutusse andmine 

1. ASJAOLUD JA MENETLUSE KÄIK

Narva Linnavara- ja Majandusemetile pöördus Mittetulundusühing AIZEN FAUST, registrikood  80218204, juhatuse liige Nikolai Volkov, palvega anda tasuta kasutusse Narvas Puškini tn 33 hoones asuv soklikorruse ruum nr 20 noorteorganisatsiooni töö korraldamiseks. 


Ruumi üldpind

65,8  m2
Arvestuslik üüritasu 

521,15 krooni kuus.

Praegu kasutab Mittetulundusühing AIZEN FAUST tasuta samas hoones asuva ruumi nr 19 pindalaga 40,6 m2. Täiendava ruumi andmine on seotud ühingu tegevuse laiendamisega. Ruumi nr 20 kasutusse andmisel vabastab ühing ruum nr 19. Noorteoorganisatsioonis tegelevad üle 20 inimest Põhitegevus – kesksajandi perioodi rollimängud, too aja rüütli lahinguvarustuse valmistamine.

Mittetulundusühingu AIZEN FAUST avaldust arutati Narva Linnavalitsuse linnavarakomisjoni istungil 02.11.2007. a (protokoll nr 12) ning otsustati:
1. Anda Mittetulundusühingule AIZEN FAUST, registrikood 80218204, avalikku enampakkumist korraldamata määramata ajaks tasuta kasutusse Narvas Puškini tn 33 hoones asuv soklikorruse ruum noorteorganisatsiooni töö korraldamiseks.
2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määrusega nr 20/57 kinnitatud „Linnavara eeskirja” (edaspidi Linnavara eeskiri) punkti 44 kohaselt kasutatakse tulu saamiseks linnavara, mida ei vajata avalikuks otstarbeks, linna valitsemiseks ja mis ei kuulu võõrandamisele.

Linnavara eeskirja punkti 49 kohaselt antakse linnavara tähtajatult kasutusse (tähtaega ei kehtestata), kui on ilmne, et nimetatud vara võib tulevikus osutuda linnale vajalikuks muuks otstarbeks või on vajadus jätta linnale õigus leping oma äranägemisel lõpetada.

Linavara eeskirja punkti 53 kohaselt annab vara kasutusse bilansiline valitseja, kui õigusaktidest ei tulene teisiti.

Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” (edaspidi Kord) punktide 5.2, 5.2.2 kohaselt otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks.

Korra punktide 7.2, 7.2.3, 46, 46.4 kohaselt võib linnavara kasutusse tasuta või tavalisest madalama tasu eest tähtajaga kuni 5 aastat või määramata ajaks ning avalikku enampakkumist või eelläbirääkimistega pakkumist korraldamata mittetulundusühingutele.
3. OTSUS
3.1. Anda Mittetulundusühingule AIZEN FAUST, registrikood 80218204, avalikku enampakkumist korraldamata määramata ajaks tasuta kasutusse Narvas Puškini tn 33 hoones asuv soklikorruse ruum noorteorganisatsiooni töö korraldamiseks.
3.2. Linnavara- ja Majandusametil sõlmida Mittetulundusühinguga AIZEN FAUST punktis 3.1 nimetatud ruumi vastav tasuta kasutusleping. 

3.3. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule AIZEN FAUST. 

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

